A krétai csatában is jelentős szerepet játszottak, a Ju 87-esek. 1941. május 21–22-én a németek a tengeren próbáltak erősítést küldeni Krétára, de a Glennie ellentengernagy parancsnoksága alatt álló „Force D” támadásakor elvesztettek 10 hajót. A "HMS Dido", "Orion" és "Ajax" cirkálókból álló erő visszavonulásra kényszerítette a megmaradt német hajókat. A brit haditengerészeti fenyegetés elhárítására "Stukákat" hívták segítségül. Május 21-én a "HMS Juno" romboló süllyedt el, másnap a "HMS Warspite" csatahajó sérült meg, és a "HMS Gloucester" cirkáló lett elsüllyesztve, a veszteség 45 tiszt és 648 sorállományú volt. Egy Ju 87-es megbénította a "HMS Fijit" (később Bf 109 vadászbombázó pusztította el véglegesen), míg a "HMS Greyhound" romboló egyetlen találattól süllyedt el. Ahogy a krétai csata a németek javára dőlt el, a szövetségesek megint visszavonulásba kezdtek. Május 23-án, a Királyi Haditengerészet a "HMS Kasmír" és "Kelly" rombolókat veszítette el, ezeket követte a "HMS Hereward" május 26-án. Az "Orion" és "Dido" is súlyosan megsérültek. Az "Orion" 1100 katonát evakuált Észak-Afrikába, 260 közülük meghalt, 280 megsebesült.